kardosdrur/scandi-wiki huggingface dataset:
Almindelig pilblad

 
Almindelig pilblad (Sagittaria sagittifolia) eller bare kaldet Pilblad er en 30-90 cm høj vandplante, der i Danmark vokser i næringsrige søer, vandløb og marskgrøfter.

Beskrivelse 
Pilblad er en flerårig, urteagtig plante med en løs vækst, som består af rosetstillede blade og blomsterbærende stængler. Bladene har lange, hårløse stilke, og de er pilespids-formede (undervandsblade kan dog være båndformede) med hel rand. Hovedribberne er omtrent parallelle med skråtstillede sideribber. Begge bladsider er mørkt græsgrønne.

Blomstringen sker i juli-september, hvor man finder blomsterne i endestillede stande på trekantede, bladløse stængler. Standen består af dels hanlige og dels hunlige blomster. De hanlige har mange, mørkerøde støvdragere, mens de hunlige har mange, ligeledes røde frugtknuder. Blomsterne har tre, hvide blosterblade med rød midte. Frugterne er samlinger af små nødder, der kan spredes gennem luften og flydende på vand.

Rodnettet består af trævlede rødder, lange udløbere og valnøddestore jordknolde. Knoldene danner selvstændige planter det følgende år.

Højde x bredde og årlig tilvækst: 0,75 x 0,50 m (75 x 50 cm/år), heri ikke medregnet nye planter fra rodknoldene.

Voksested 

Arten er udbredt i Kaukasus, Sibirien og det vestlige Kina samt i Europa, herunder i Danmark, hvor den dog er ret sjælden i Sønderjylland, på Fyn, Langeland og Sjælland. Planten er knyttet til plantesamfund langs kalk- og næringsrige vandløb med forholdsvis rolig strøm.

Langs Gudenåen findes arten sammen med andre kantplanter, bl.a. brudelys, dyndpadderok, engforglemmigej, enkelt pindsvineknop, lancetbladet ærenpris, smalbladet mærke, sumpforglemmigej, søkogleaks, vandmynte og vejbredskeblad

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Vandplanter
Haveplanter
Hvide blomster
Vejerslev Kirke (Favrskov Kommune)

Vejerslev Kirke er en kirke i Vejerslev Sogn i det tidligere Houlbjerg Herred, Viborg Amt, nu Favrskov Kommune. Kirkens nuværende udformning vidner om store forandringer. I en kilde fra 1203 nævnes et kloster i Vejerslev, men der omtales ikke hvilken orden og beliggenhed. Det er muligt, at Vejerslev Kirke har haft forbindelse til dette kloster. Skibets vestparti er opført af jernal over en uregelmæssig sokkel, vestgavlen har haft lisendekoration, som gik tabt ved en restaurering i 1875. Den blændede norddør er bevaret med falset buestik, der hviler på profilerede kragsten. Formodentlig har denne bygningsdel været sognets kirke og haft kor. I romansk tid, formodentlig i anden halvdel af 1100-tallet, er kirkens østparti blevet nedrevet og erstattet med det nuværende langhuskor og korsarme, muligvis er dette sket i forbindelse med, at kirken er blevet klosterkirke.

Det nuværende kor og korsarmene har haft apsider, som nu er forsvundet, den søndre korsarm er ligeledes forsvundet. I 1854 blev skibets sydside skalmuret med røde mursten. I 1875 blev kirken hårdhændet restaureret, ved den lejlighed opsattes tagrytteren over skibets vestende. I den tilmurede syddør står en runesten der i 1836 blev fundet i kirkediget. Indskriften siger: "Iver huggede disse runer over sin broder Skalmi".

I sengotisk tid fik østfaget indbygget krydshvælv, det gamle skib beholdt sit flade bjælkeloft. I kirken ses bygningselementer fra den oprindelige kirke indsat i murværket. I vestfagets nordøsthjørne ses en kragsten, som formodentlig har været kragsten i den romanske korbue. De oprindelige døre står som indvendige nicher, i norddørens niche er indsat en sten med båndfletning i syddørens niche er indsat en profileret kragsten, som formodentlig stammer fra den oprindelige korbue. I nordkapellets hvælvkapper ses kalkmalede bogstaver og dekorationer fra omkring 1500. Altertavlen er et billedskærerarbejde fra 1595, i storfeltet ses et maleri af Poul Steffensen, som var født i Vejerslev. Prædikestolen er fra 1717.

Døbefonten har ringkædebort og palmetter på kummen. Fontefoden er firkantet og har relieffer på siderne. Her ses en liggende mand med skjold og sværd, han vender sig mod en angribende panter som vender hovedet bagud mod to løver omkring livets træ. På den fjerde side ses et plantemotiv. På hjørnerne ses ansigter. Fontekummen blev fundet i et stendige ved fattiggården omkring 1900, den var slået i flere stykker og måtte sættes sammen med cement. Fontefoden stod i præstegårdshaven i 1869, her tegnede Magnus Petersen den. En font eller et vievandskar fra Vejerslev Kirke findes nu i Skorup Kirke (Gjern Herred).

Eksterne kilder og henvisninger 

 Vejerslev Kirke  hos nordenskirker.dk
 Vejerslev Kirke hos denstoredanske.dk
 Vejerslev Kirke hos KortTilKirken.dk

Kirker i Favrskov Kommune
Kirker i Århus Stift
Kirker i Viborg Amt
Almindelig kjove

Almindelig kjove (Stercorarius parasiticus) er en fugl i kjovefamilien, der yngler på den arktiske tundra og langs kysterne rundt om Ishavet. Den har tidligere ynglet i Danmark på Læsø i løbet af det 19. århundrede. I nutiden passerer den Danmark forår og efterår på vej til og fra vinteropholdsstederne i Vestafrika og Sydamerika. Navnet kjove kommer af det færøske "kjógvi".

Udseende 
Almindelig kjove har en længde på ca. 44-49 centimeter (inklusive de forlængede halefjer) og et vingespænd på 110-125 centimeter. Fjerdragten findes i mere eller mindre mørke udgaver. Den mørke fase af almindelig kjove har mørkebrun fjerdragt på både ryg og bug, mens den lyse fase af almindelig kjove er næsten hvid på bryst og bug. Dens ryg, hoved og vinger er mørkebrune. Alle variationer har mørk overside og hvide vingefelter. Det er ofte vanskeligt at henføre en bestemt fugl til en af de to former. Man kan derfor regne med tre farvefaser – mørk fase, lys fase og en mellemfase. De mørke fugle udgør for eksempel størstedelen af bestanden på Færøerne, men kommer man længere mod deres nordlige udbredelsesområde bliver den lyse fase hyppigere.

Yngletiden 
Almindelig kjove foretrækker at yngle i fugtige, lave områder som eng og mose. Kolonierne kan variere i størrelse. men kan ofte være op til 300 par. Rederne lægges med 10–20 meters mellemrum og fuglene er ligesom hos storkjoven territoriehævdende, men hvert par har kun et mindre område. I maj-juni lægges æggene. Reden består af en flad skål foret med tørt græs. Der lægges som regel to æg, som er mørke med brun bundfarve og med mørke næsten sorte pletter. Efter 3-4 uger klækkes æggene og ungerne har i begyndelsen en beigefarvet dundragt, som hurtigt afløses af en rødlig brun fjerdragt. Deres farver harmonerer godt sammen med omgivelserne, og det kan være vanskeligt at finde dem i den tætte vegetation. Hvis man nærmer sig kolonien dykker kjoverne med skrig mod forstyrreren. Desuden hvis man er i nærheden af æg eller unger, kan de voksne fugle for at få forstyrreren væk fra ungerne spille syge. Efter 4-5 uger er ungerne flyvefærdige.

Føde 
Almindelig kjove har en interessant fødebiologi, idet de ofte parvis forfølger andre fugle som f.eks ride, havterne og lunde, hvorved de får dem til at slippe byttet. I ynglesæsonen tager indlandsfuglene fugleæg og –unger, mindre pattedyr samt insekter og bær, mens de i vinterkvarteret også kan tage fiskeriaffald

Forekomst 
Den almindelige kjove yngler på den arktiske tundra og langs kysterne rundt om Ishavet.  I Europa yngler den på Island, Færøerne, Storbritannien, Norge, Sverige og og Finland. De største bestande findes i nærheden af kolonier af lunder og havterner, hvor de har gode muligheder for at finde (røve) føde. De opholder sig i nærheden i mindre kolonier, hvor de kan samarbejde om at forsvare rederne.

Mange af de yngre ikke ynglende fugle forbliver i sydligere farvande eller besøger kun ynglepladserne kortvarigt i de første somre.

Eksterne kilder/henvisninger 

 Dansk Ornitologisk Forening
 Fotos af almindelig kjove

Arktis' fugle
Grønlands fugle
Mågevadefugle
Subarktiske fugle
Gail O'Grady

Gail Ann O'Grady (født 23. januar 1963) er en amerikansk skuespiller.

Privatliv 
O'Grady blev født i Detroit, Michigan, som datter af Jan og Jim O'Grady. Hun voksede op i Wheaton, Illinois, og dimitterede fra Wheaton North High School i 1981. Hun har været gift og skilt seks gange og fødte sit første barn, sønnen Michael Colton, i 2004.

Karriere 
Hendes første store rolle var som Donna Abandando i politidramaserien New York Blues. O'Grady spillede enhedens sekretær fra 1993 til 1996, og blev hvert år nomineret til en Emmy Award for Outstanding Supporting Actress in a Drama Series. O'Grady forlod serien i 1996 og lavede et pilotafsnit til sin egen sitcom, The Gail O'Grady Project, men serien blev ikke købt af nole af tv-kanalerne.

Fra 2002 til 2005 spillede hun moderen, Helen Pryor, i NBCs tv-serie American Dreams, der skildre en ærkeamerikansk familie fra Philadelphia, i 1960'erne. NBC lukkede serien i 2005.

I 2007 fik hun en fast rolle på serien Boston Legal som Gloria Weldon, en dommer med et personligt forhold til advokaten Alan Shore.

4. september 2008 [kunne Entertainment Weeklys Michael Ausiello rapportere at hun skulle spille med i Desperate Housewives som gæstestjerne der har en affære med en teenager.

Hun har også haft gæsteroller i The Mentalist, CSI: Miami, samt Law and Order: SVU.

Filmografi

Referencer

Eksterne henvisninger 

 

Personer fra Detroit 
Tv-skuespillere fra USA
Filmskuespillere fra USA
L.A. Woman

L.A. Woman er titlen på det amerikanske rockband The Doors' sjette album, udgivet i 1971. Pladen er den sidste indspilning med sangeren Jim Morrison, som efterfølgende tog til Paris, og døde kort tid efter albummet blev udgivet. Albummet indeholder bl.a. titelnummeret "L.A. Woman" og "Riders on the Storm".

Track liste 
 "The Changeling" – 4:21
 "Love Her Madly" – 3:17
 "Been Down So Long" – 4:41
 "Cars Hiss By My Window" – 4:12
 "L.A. Woman" – 7:49
 "L'America" – 4:37
 "Hyacinth House" – 3:12
 "Crawling King Snake" – 5:00
 "The Wasp (Texas Radio and the Big Beat)" – 4:16
 "Riders on the Storm" – 7:13

The Doors-album
Album fra 1971
Rob Lowe

Robert Hepler "Rob" Lowe (født 17. marts 1964 i Charlottesville, Virginia, USA) er en amerikansk skuespiller.

Han debuterede i Francis Ford Coppolas The Outsiders (Outsideren, 1983) og fik sit gennembrud i ungdomsfilmen St. Elmo's Fire (Kliken fra St. Elmo, 1985). Han vandt betydelig popularitet gennem roller i Hotel New Hampshire (1984) og About Last Night... (Dig og mig, 1986) og har spillet hovedroller som skurk i thrillerne Masquerade (Dobbeltspil, 1988) og Bad Influence (Ingen udvej, 1990). Han medvirkede i fjernsynsserien The West Wing (Præsidentens mænd) 1999-2003 og komedieserien Parks and Recreation 2009–2015.

Eksterne henvisninger 

 

Skuespillere fra Virginia
Filmskuespillere fra USA
Tv-skuespillere fra USA

Amerikanere i 1900-tallet
Amerikanere i 2000-tallet
Emil Z. Svitzer

Emil Zeuthen Svitzer (9. juni 1805 i Reerslev Præstegård, Vestsjælland – 10. april 1886 i København) var en dansk bjergningsentreprenør og grundlægger af den Svitzerske Bjærgningsentreprise.

Svitzer blev født 1805 og var søn af sognepræst til Brøndbyvester og Brøndbyøster Jørgen Chr. Svitzer (død 7. juli 1844) og Susanne Kirstine f. Svitzer. Han uddannede sig til handelsmand og tog allerede 1829 borgerskab som tømmerhandler og grosserer i København. Hans forretning fik snart et stort omfang, men sejladsen fra Sverige og Norge med store ladninger var forbundet med megen risiko, og for at bøde derpå oprettede han så i 1833 sammen med styrmand Larsen en bjergningsentreprise. Denne lykkedes det ham at udvikle således, at den fik faste stationer på forskellige steder i de nordiske have og endogså en filial i Middelhavet. Forretningens ledelse overdrog han 1863 til sin stedsøn og svigersøn, medlem af Grosserersocietetets komité og Sø- og Handelsretten, etatsråd Hans Peter Johan Lyngbye (f. 15. juli 1834); den blev 1872 omdannet til et aktieselskab. Svitzer, der 1875 fik titel af etatsråd, Ridder af Dannebrog (1864) og Dannebrogsmand (1883), døde 1886.

Han var gift: 1. (1833) med Ida Sophie Suzette f. von Holstein (10. november 1813 – 16. august 1842), datter af kaptajn i Fodgarden, kammerjunker Carl Adolph von Holstein og Louise Magdalene f. Scheidmann; 2. gang (31. oktober 1849) med Ida Christine Lyngbye, f. Monrath (f. 7. december 1808 – 22. november 1893), datter af justitsråd, kontorchef Peter Holm Monrath og Agathe Petrea f. Schouboe og enke efter komponisten, kantor ved Vallø Hans Peter Johan Lyngbye (d.f 1834).

Han er begravet på Assistens Kirkegård.

Der findes et portrætmaleri af August Schiøtt (1865), en buste af Th. Stein (1883) og et litografi af Julius Rosenbaum (1883). Xylografi fra samme år og efter dette 1886. Fotografi af Jens Petersen.

Kilder 
 Sofus Elvius, "Svitzer, Emil Zeuthen", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 
 

Erhvervsfolk fra Danmark
Danskere i 1800-tallet
Grosserere fra Danmark
Personer i Dansk Biografisk Leksikon
Medlemmer af Sø- og Handelsretten
Riddere af Dannebrog
Etatsråder fra Danmark
The L Word

The L Word er en populær amerikansk-canadisk tv-serie, vist i seks sæsoner, produceret i årene 2004-2009 og vist på den amerikanske betalingskanal Showtime.

Serien fortæller om en gruppe lesbiske, biseksuelle og transkønnede hovedpersoner.

Eksterne henvisninger 

 

Amerikanske tv-serier fra 2000'erne
Canadiske tv-serier fra 2000'erne
LGBT-relaterede tv-programmer
Tv-programmer fra Showtime
Lego Digital Designer

LEGO Digital Designer, eller LDD, er et gratis computer program produceret af Lego for pc'er med styresystemet Windows 7. Programmet giver brugerne mulighed for bygge Lego-modeller, via virtuelle Legoklodser, i et CAD baseret design program. Denne hjemmedesignede model kan sendes (uploades) sammen med instruktioner og box-design til Lego Design By Me internetsiden, hvorfra man kan bestille modellen som et rigtigt sæt med model og karton. Denne service stoppede i januar 2012. 

Brugere kan også tage billeder af deres virtuelle modeller og gemme dem på PC'eren i .LDD formatet.

Kritik 

I 2009 steg priserne for klodserne dramatisk – i visse tilfælde med over 200% – til stor skuffelse for mange fans; men kort efter reduceredes priserne igen til et mere tåleligt niveau.

Nogle fans har også beklaget sig over at priserne på klodserne købt gennem hhv. Lego Digital Design og Pick a Brick (PAB) ikke altid er den samme, selv for samme klodser.

Referencer

Eksterne henvisninger 
 LEGO Design By Me website
 Pick-A-Brick 

Digital Designer
Grafik-relaterede programmer til OS X
Grafik-relaterede programmer til Windows
Haandværkerforeningen

Haandværkerforeningen i Kjøbenhavn er en tværfaglig interesseorganisation, stiftet af snedkermester Lasenius Kramp i 1840. Foreningen har hovedsæde i Moltkes Palæ på hjørnet af Dronningens Tværgade og Bredgade, København.

Foreningens over 2000 medlemmer er ejere og ledere af små og mellemstore virksomheder inden for en bred vifte af erhverv. Herudover er der tilsluttet ca. 35 københavnske lav og foreninger.

Haandværkerforeningen i Kjøbenhavn varetager medlemsvirksomhedernes generelle erhvervspolitiske interesser i hovedstadsområdet. Foreningen tilbyder også medlemmerne faglige og sociale netværk.

Ved den årlige Medaljefest på Københavns Rådhus uddeler Haandværkerforeningen sølv- og bronzemedaljer til de dygtigste af hovedstadens nyudlærte håndværkere. Kongehuset har siden 1927 overværet denne ceremoni. Derudover har Haandværkerforeningen hvert år siden 1973 hyldet personligheder, der yder en ganske særlig indsats til gavn for det danske samfund med titlen Årets Æreshåndværker.

Haandværkerforeningen og den tilknyttede fond, Alderstrøst, ejer og/eller administrerer omkring 700 lejemål, der fortrinsvis er til medlemmerne og deres pårørende. Derudover administrerer foreningen et antal legater og driver et af Københavns største plejehjem, Haandværkerforeningens Plejehjem i Emdrup.

Sammen med Industriforeningen oprettede Haandværkerforeningen i 1911 Danmarks Tekniske Museum.

Litteratur 
 Adolf Bauer, Haandværkerforeningen i Kjøbenhavn 1840-90. En historisk Fremstilling, København: Nielsen og Lydiche 1890.
 C.A. Clemmensen, Haandværkerforeningen i Kjøbenhavn 1890-1915, 1915.
 Arthur G. Hassø, Bidrag til Københavnsk Haandværks Historie i det sidste Hundredaar, Haandværkerforeningen i København 1840-1940, København: Chr. Erichsens Forlag 1940.
 Knud Meister, En haand bog om Haandværkerforeningen i Kjøbenhavn, København 1986.
 Grethe Larsen, Haandværkerforeningen i Kjøbenhavn 1840-1990: Den levende forening. Glimt af foreningens og dens medlemsorganisationers baggrund og udvikling gennem de sidste 50 år med tilbageblik på oprindelsen, København: Fr. G. Knudtzons Bogtrykkeri 1990. 
 Claus M. Smidt & Mette Winge, Moltkes Palæ. Fra Gyldenløves lille palæ til Haandværkerforeningen, København: Nyt Nordisk Forlag Arnold Busck 2007.

Noter

Eksterne henvisninger 
 Haandværkerforeningens hjemmeside 

Foreninger fra Danmark
Brancheforeninger i Danmark
Frederiksstaden
Foreningen
Etableret i 1840
Hans Ahlmann

Hans Ahlmann kan henvise til flere personer:

 Hans Ahlmann (politiker) (1817-) – dansk politiker
 Hans Ahlmann (forfatter) (1881-1952) – dansk forfatter
 Hans W:son Ahlmann (1889-1974) – svensk professor i geografi
 Hans Ahlmann (ingeniør) (født 1925) – svensk ingeniør og professor i industriel organisation
Skiskydning under vinter-OL 2010 – Herrernes jagtstart

Herrernes jagstart under Vinter-OL 2010 blev afholdt 16. februar 2010 i Whistler Olympic Park i Whistler, Canada. Løbet blev vundet af den svenske skyskytte Björn Ferry, efter han og østrigeren Christoph Sumann, i sidste runde, overhalede franskmanden Vincent Jay, der eller havde ligget i spidsen gennem hele løbet.

Resultat 

Vinter-OL 2010
Snowboard under vinter-OL 2010 – Kvindernes snowboard-cross

Kvindernes snowboard-cross under Vinter-OL 2010 blev afholdt 16. februar 2010 ved Cypress Mountain i Vancouver, Canada.

Resultat

Ekstern Henvisning 
 Vinter-OL 2010: Kvindernes Snowboard-cross – det fulde resultatVinter-OL 2010: Kvindernes Snowboard-cross – det fulde resultat, fr http://www.vancouver2010.com/ ; hentet 17-02-2010.

Snowboarding under vinter-OL 2010
Hurtigløb på skøjter under vinter-OL 2010 – Kvindernes 500 meter

Kvindernes 500 meter hurtigløb på skøjter under Vinter-OL 2010 blev afholdt 16. februar 2010 i Richmond Olympic Oval i Vancouver, Canada.

Resultat 

Vinter-OL 2010
Alpint skiløb under vinter-OL 2010 – Kvindernes styrtløb

Kvindernes styrtløb under Vinter-OL 2010 blev afholdt 17. februar 2010 ved Whistler Creekside i Whistler, Canada.

Resultat Top 10

Ekstern Henvisning 
 Vinter-OL 2010: Kvindernes styrtløb – Det fulde resultatVinter-OL 2010: Kvindernes styrtløb – Det fulde resultat, fra http://www.vancouver2010.com/ ; hentet 18-02-2010.

Vinter-OL 2010
Lime's billede

Lime´s Billede er en roman fra 1998 af Leif Davidsen.

Bogen handler om danskeren Peter Lime som bor i Spanien i idyl med hans kone og datter, Amalia og Maria Luisa, og hans to gamle kammerater fra før murens fald, Oscar og Clara. Peter Lime og hans to venner driver en succesfuld forretning, da en katastrofe indtræffer og ændrer Peter Limes liv for altid. Handlingen udspiller sig hovedsagligt i Spanien.

Romanen blev i 1999 tildelt Glasnøglen for årets krimi i Norden.

Bøger af Leif Davidsen
Litteratur i 1998
Elvin J. Hansen

Elvin Jørgen Hansen (født 1. maj 1950) er en dansk politiker, der fra 2010 til 2013 var borgmester i Odder Kommune, valgt for Socialdemokraterne.

Han blev valgt ind i kommunalbestyrelsen for Odder Kommune i 1986 og blev siden borgmester i kommunen fra 1998 til 2007. Fra 2007 til 2009 var han formand for teknisk udvalg og medlem af økonomiudvalget.

I efteråret 2010 fik han en del opmærksomhed, da han fremsatte et ønske om en lønforhøjelse. Baggrunden var, at hans løn lå væsentligt under kommunaldirektørens, selvom han som borgmester har et betydeligt større ansvar. Ønsket fik en del opmærksomhed, da det blev fremsat på et tidspunkt med stram økonomi og afskedigelser blandt kommunens personale.

Kilder 

Borgmestre fra Socialdemokraterne
Tidligere borgmestre fra Danmark
Togos fodboldlandshold

Togos landshold, med øgenavnet Les Eperviers (Spurvehøgen), er kontrolleret af "Fédération Togolaise de Football".

De deltog ved VM i fodbold 2006, men fik ingen point. I 2010 under African Nations Cup i 2010 blev deres holdbus ramt af et terrorangreb i Angola, hvor tre døde og ni blev såret. Fodboldholdet boykottede herefter turneringen i protest mod terrorangrebet, og blev herefter diskvalificeret til de næste to turneringer af Confederation of African Football (CAF).

Referencer 

Fodboldlandshold i Afrika
Hamburgerryg

Hamburgerryg er en udskæring af svin, der er saltet og røget. Udskæringen er af svinekam eller af svineryggen. 

Hamburgerryg koges og kan serves som varm ret. Hamburgerryg spises dog også kold som skiveskåret pålæg.

Alternativt anvendes de ikke-autoriserede ordformer: hamburgryg – hamborgryg. — I ODS var den autoriserede form: hamborgerryg.

På andre sprog 
Som paralleller til da. HAMBURGERRYG har man i den svenske akademiordbog flg. sammensætninger: HAMBURGERBRINGA .. saltad och rökt oxbringa...
HAMBURGERKÖTT .. lätt rökt oxkött...
HAMBURGERSKINKA .. lätt rökt skinka ...
— altså både (saltet og) røget bryst / skinke / kød af både okse og gris.
Men på nutidigt svensk hedder det kassler eller kasseler, og det gør det også på alle andre sprog, såsom tysk.

Svinekød
Pålæg
Kødretter
Norditalien

Norditalien er et udstrakt kulturelt, historisk og geografisk område, som ikke udgør en decideret administrativ enhed. Begrebet bruges til at indikere den nordlige del af Italien, også omtalt som Settentrione. Hvis man kigger på EU's geografiske opdeling af subnationale enheder ("NTUS") i statistiske øjemed består Norditalien af to enheder:

 Nordvest (Nord-Ovest), der omfatter regionerne: Aosta, Liguria, Lombardiet og Piedmont.

 Nordøst (Nord-Est), der omfatter regionerne : Emilia-Romagna, Friuli-Venezia Giulia, Trentino-Alto Adige og Veneto.

Økonomi og erhverv 

Norditalien er den mest udviklede og producerende region i Italien, og samtidig var den den først industrialiserede del af landet i sidste halvdel af 1800-tallet og hjemsted for den såkaldte industrielle trekant, der bestod af industrihovedbyerne Milano, Torino og havnebyen Genova. Med en anslået BNP på 834,7 mia. euro i 2007 (dvs. ca. 6.210 mia. kr.) står Norditalien for omkring 54% af den nationale økonomi.

Italiens geografi
Langrend under vinter-OL 2010 – Herrernes sprint

Herrernes sprint i langrend under Vinter-OL 2010 blev afholdt 17. februar 2010 i Whistler Olympic Park i Whistler, Canada.

Konkurrencen startede med en kvalifikationsrunde, hvor 62 skiløbere deltog. 30 deltagere gik videre til Kvartfinalerne, hvor de 30 løbere blev skåret ned til 12, der deltog i semifinalerne. Den forsvarende olympiske mester Björn Lind deltog også i løbet, men røg ud i kvartfinalen.

Resultat – Finalen

Ekstern Henvisning 
 Vinter-OL 2010: Herrernes sprint – Det fulde resultatVinter-OL 2010: Herrernes sprint – Det fulde resultat, fra http://www.vancouver2010.com/  hentet 18-02-2010.

Vinter-OL 2010
Langrend under vinter-OL 2010 – Kvindernes sprint

Kvindernes sprint i Langrend under Vinter-OL 2010 blev afholdt 17. februar 2010 i Whistler Olympic Park i Whistler, Canada.

Resultater

Kvartifinaler 
1. kvartfinale

2. Kvartfinale

3. Kvartfinale

4. Kvartfinale

5. Kvartfinale

Semifinaler 
1. Semifinale

2. Semifinale

Finale 

Vinter-OL 2010